钦定古今图书集成/明伦汇编/闺媛典/第018卷 > 如梦令三首 前人
## 钦定古今图书集成/明伦汇编/闺媛典/第018卷 > 如梦令三首 前人

门外莺啼杨柳。春色著人如酒。睡起熨沈香，玉腕不
胜金斗。消瘦。消瘦。还是褪花时候。

莺觜啄花红溜。燕尾点波绿皱。指冷玉笙寒，吹彻小
梅春透。依旧。依旧。人与绿杨俱瘦。

幽梦匆匆破后。妆粉乱痕沾袖。遥想酒醒来，无奈玉
销花瘦。回首。回首。绕岸夕阳疏柳。